ครม.เห็นชอบลดค่าน้ำ-ค่าไฟ บรรเทาความเดือดร้อนให้ประชาชน 2 เดือน โดยใช้ค่าใช้จ่ายเดือนเมษายนเป็นฐานคำนวณ
นายดนุชา พิชยนันท์ เลขาธิการสำนักงานสภาพัฒนาการเศรษฐกิจและสังคมแห่งชาติ(สศช.) หรือสภาพัฒน์ เปิดเผยว่า ที่ประชุมคณะรัฐมนตรี (ครม.) วันนี้ (5 พ.ค.64) ที่ประชุม ครม. มีมติเห็นชอบมาตรการลดค่าใช้จ่าย ค่าสาธารณูปโภค ค่าน้ำ-ค่าไฟ ให้กับประชาชน เพื่อบรรเทาภาระค่าใช้จ่ายให้กับประชาชนที่ได้รับผลกระทบจากการแพร่ระบาดของโรคโควืด-19 เป็นระยะเวลา 2 เดือน คือเดือนพฤษภาคม-มิถุนายน 2564 การลดค่าไฟฟ้าสำหรับผู้ใช้ไฟที่อยู่อาศัยและกิจการขนาดเล็ก จะใช้ค่าใช้จ่ายในเดือนเมษายนเป็นฐานคำนวณค่าไฟฟ้า  สำหรับผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 150 หน่วยต่อเดือน จะได้สิทธิใช้ไฟฟ้าฟรี 90 หน่วยแรก ส่วนผู้ใช้ไฟฟ้าประเภทบ้านอยู่อาศัยที่ใช้ไฟฟ้าเกิน 150 หน่วยต่อเดือน หากหน่วยไฟฟ้าน้อยกว่าหรือเท่ากับใบแจ้งหนี้ของเดือนเมษายนให้คิดตามการใช้หน่วยไฟฟ้าจริง กรณีหน่วยไฟฟ้ามากกว่าใบแจ้งหนี้เดือนเมษายนให้คืดค่าไฟฟ้าตามหน่วยการใช้ตามหลักเกณฑ์ที่กำหนด ส่วนผู้ใช้ไฟฟ้าประเภทกิจการขนาดเล็กได้สิทธิใช้ไฟฟ้าฟรี 50 หน่วยแรก สำหรับมาตรการช่วยค่าน้ำประปา จะลดค่าน้ำประปาลงร้อยละ 10 ให้กับบ้านอยู่อาศัยและกิจการขนาดเล็ก ซึ่งมาตรการทั้ง 2 มาตรการที่รัฐบาลออกมาช่วยเหลือครั้งนี้คาดว่าจะใช้งบประมาณ 10,000 ล้านบาท